CELEX: 32013D0251
Language: mt
Date: 2013-05-27 00:00:00
Title: 2013/251/UE: Deċiżjoni ta’ Implimentazzjoni tal-Kummissjoni tas- 27 ta’ Mejju 2013 li tistabbilixxi l-kontribuzzjoni finanzjarja mill-Unjoni għan-nefqa mġarrba fil-kuntest tal-pjanijiet ta’ tilqim ta’ emerġenza kontra l-bluetongue fil-Portugall fl-2007 u l-2008 (notifikata bid-dokument C(2013) 2864)

31.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 145/31
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-27 ta’ Mejju 2013
   li tistabbilixxi l-kontribuzzjoni finanzjarja mill-Unjoni għan-nefqa mġarrba fil-kuntest tal-pjanijiet ta’ tilqim ta’ emerġenza kontra l-bluetongue fil-Portugall fl-2007 u l-2008
   (notifikata bid-dokument C(2013) 2864)
   (It-test bil-Portugiż biss huwa awtentiku)
   (2013/251/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikolu 3(3), (4) u t-tieni inċiż tal-paragrafu (6) tagħha,
   Wara li kkunsidraw ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni (2) (minn hawn ‘il quddiem “ir-Regolament Finanzjarju”), u b’mod partikolari l-Artikolu 84 tiegħu,
   Billi:
   
               (1)
            
            
               F’konformità mal-Artikolu 84 tar-Regolament Finanzjarju u l-Artikolu 94 tar-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (3) (minn hawn ‘il quddiem “ir-Regoli ta’ Applikazzjoni”), l-impenn tan-nefqa mill-baġit tal-Unjoni għandu jkun preċedut minn deċiżjoni ta’ finanzjament li tistabbilixxi l-elementi essenzjali tal-azzjoni li tinvolvi n-nefqa u adottati mill-istituzzjoni jew l-awtoritajiet li lilhom ġew delegati s-setgħat mill-istituzzjoni.
            
         
               (2)
            
            
               Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja mill-Unjoni għal miżuri veterinarji speċifiċi, inklużi miżuri ta’ emerġenza. Bil-ħsieb li tgħin biex tinqered il-bluetongue malajr kemm jista’ jkun, l-Unjoni għandha tikkontribwixxi finanzjarjament għal nefqa eliġibbli mġarrba mill-Istati Membri. It-tieni inċiż tal-Artikolu 3(6) ta’ dik id-Deċiżjoni jistipula r-regoli dwar il-perċentwal li jrid jiġi applikat għall-ispejjeż imġarrba mill-Istati Membri.
            
         
               (3)
            
            
               Ir-Regolament tal-Kummissjoni (KE) Nru 349/2005 (4) jistabbilixxi r-regoli rigward il-finanzjament Komunitarju għall-interventi urġenti u l-ġlieda kontra ċertu mard tal-annimali kif imsemmi fid-Deċiżjoni tal-Kunsill 90/424/KEE. L-Artikolu 3 ta’ dak ir-Regolament jistabbilixxi r-regoli dwar in-nefqa eliġibbli għal sostenn finanzjarju mill-Unjoni.
            
         
               (4)
            
            
               Id-Deċiżjoni tal-Kummissjoni 2008/655/KE (5) tat kontribuzzjoni finanzjarja mill-Unjoni għal miżuri ta’ emerġenza fil-ġlieda kontra l-bluetongue fil-Portugall fl-2007 u l-2008 (6).
            
         
               (5)
            
            
               Fit-30 ta’ Marzu 2009, l-Portugall ippreżenta talba uffiċjali għal rimborż kif stipulat fl-Artikoli 7(1) u 7(2) tar-Regolament (KE) Nru 349/2005. L-osservazzjonijiet tal-Kummissjoni, il-metodu għall-kalkolu tan-nefqa eliġibbli u l-konklużjonijiet finali ġew ikkomunikati lill-Awstrija f’ittra bid-data tas-16 ta’ Frar 2012. It-tweġiba finali flimkien mal-qbil tal-awtoritajiet Portugiżi waslu fit-3 ta’ Awwissu 2012.
            
         
               (6)
            
            
               Il-ħlas tal-kontribuzzjoni finanzjarja mill-Unjoni għandu jiġi soġġett għall-kundizzjoni li l-attivitajiet ippjanati ġew fil-fatt implimentati u li l-awtoritajiet ipprovdew it-tagħrif kollu meħtieġ fiż-żmien stipulat.
            
         
               (7)
            
            
               L-awtoritajiet Portugiżi ssodisfaw bis-sħiħ l-obbligi tekniċi u amministrattivi tagħhom kif stipulati fl-Artikolu 3(4) tad-Deċiżjoni 2009/470/KE u fl-Artikolu 7 tar-Regolament (KE) Nru 349/2005.
            
         
               (8)
            
            
               Fid-dawl ta’ dawn il-kunsiderazzjonijiet, l-ammont totali ta’ appoġġ finanzjarju mill-Unjoni għan-nefqa eliġibbli mġarrba marbuta mal-qerda tal-bluetongue fil-Portugall fl-2007 u l-2008 issa għandu jiġi stabbilit skont l-Artikolu 3(2) tad-Deċiżjoni 2008/655/KE.
            
         
               (9)
            
            
               Diġà tħallsu l-ewwel porzjon ta’ EUR 1 498 023,27, it-tieni porzjon ta’ EUR 900 000,00 u t-tielet porzjoni ta’ EUR 550 000,00.
            
         
               (10)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-kontribuzzjoni finanzjarja tal-Unjoni lejn in-nefqa assoċjata mal-qerda tal-bluetongue fil-Portugall fl-2007 u l-2008 hija stabbilita għal EUR 2 986 419,35. Tikkostitwixxi deċiżjoni ta’ finanzjament skont it-tifsira tal-Artikolu 84 tar-Regolament Finanzjarju.
   Artikolu 2
   Fir-rigward tal-kontribuzzjoni totali tal-Unjoni ta’ EUR 2 986 419,35, il-bilanċ tal-kontribuzzjoni finanzjarja huwa stabbilit għal EUR 38 396,08.
   Artikolu 3
   Din id-Deċiżjoni hija indirizzata lir-Repubblika Portugiża.
   
      Magħmul fi Brussell, is-27 ta’ Mejju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 155, 18.6.2009, p. 30.
   
      (2)  ĠU L 298, 26.10.2012, p. 1.
   
      (3)  ĠU L 362, 31.12.2012, p. 1.
   
      (4)  ĠU L 55, 1.3.2005, p. 12.
   
      (5)  ĠU L 224, 18.8.1990, p. 19.
   
      (6)  ĠU L 214, 9.8.2008, p. 66.